     โหงวโภชนา ร้านนี้เขาว่าดัง เขาว่าเด็ด โอกาสเหมาะผ่านมาแล้วไหนเลยจะผ่านไปได้ ก็ต้องแวะซิคะ พิกัดร้านก็ตามมาจากในวงในนี่แหละค่ะ ซอยพหลโยธิน 135 ที่จอดรถก็จอดได้ตามข้างทางแถวๆนั้น ตัวร้านเป็นร้านห้องแถว มีโต๊ะสแตนเลสตั้งงอยู่เรียงราย ทั้งหน้าร้าน และข้างทาง ขนาดหัวค่ำคนยังเยอะ ได้ข่าวมาว่ายิ่งดึกคนยิ่งเยอะนะคะร้านนี้
     มาแบบไม่ไ้ออ่านรีวิวอะไรมาก่อน เลยสั่งไปตามอารมณ์ เมนูวันนี้ สำหรับเรา สอง สาม คน เลยได้มา
     - กุยช่ายขาวผัดหมูกรอบ กุยช่ายไม่สลบมากมาพร้อมกับหมูกรอบชิ้นโตนน้ำผัดเค็มๆหวานๆ
     - กระเพราหมูสับ จานนี้ไม่เผ็ดโดด รสกลางๆหอมซีอิ๊วดำ
     - ต้มจืดสาหร่ายหมูสับ ถ้วนนี้แน่นๆด้วยสาหร่ายและหมูสับ 
     - ยำกุ้งแห้ง จานนี้ใส่ขิงซอยด้วยเพิ่งเคยกินที่นี่แหละ แปลกดีค่ะ
     - ยำปลาสลิดทอด จานนี้เอาใจไปเลยปลาสลิดกรอบๆ ปรุงด้วยน้ำยำแซบๆ 
     - ไส้ตันทอดกระเทียม จานนี้ก็อร่อย กินกับข้าวสวยร้อนๆแทบไม่ต้องใส่ซอส เพราะทั้งกระเทียมและไส้ตันมีความเค็มอยู่ในตัวแล้ว
     อาหารของร้าน  จากเมนูที่สั่งมา ถือว่าอร่อยทุกเมนูค่ะ ปริมาณคุ้มกับราคา 500 บาทถ้วน ที่จ่ายไป มา 3 คน สั่ง 6 อย่าง ถือว่าอิ่มยันพรุ่งนี้เช้า  การบริการและความเอาใจใส่ของทางร้านดีมากๆเลยค่ะ รวดเร็วทันใจ